Panettone

Panettone er en italiensk gjærhevet kake som stammer fra Milano. Den blir ofte spist rundt høytider som jul, nyttår og påske i vest-, sør- og sørøst-Europa, samt i USA,. Canada, Sør-Amerika, Eritrea og Australia.

Kaken er vanligvis kuppelformet og strekker seg opp fra en sylindrisk base. En panettone som veier 1 kilogram er vanligvis omkring 12–15 centimeter høy. Kaken bakes i en langvarig prosess hvor deigen gjennomgår en modning som gjør den syrlig, liknende surdeig. Heveprosessen tar flere dager, noe som gir kaken dens karakteristiske luftige konsistens. Den kan inneholde kandiserte appelsinskall, sitronskall og sukat, samt rosiner som tilsettes tørre og ikke bløtlagte.

Kaken serveres vanligvis i vertikalt skårne kileformede stykker, og spises tradisjonelt ved siden av søte varme drikker eller en søt vin. I noen italienske regioner serveres den med crema al mascarpone, en krem laget av egg, mascarpone og en søt likør.

Det har blitt forsøkt å beskytte italienskproduserte panettoner med denominazione di origine controllata, som er en italiensk kvalitetsbetegnelse for vin og matvareprodukter. Den tidligere italienske landbruksministeren  gjorde det til en kampsak å beskytte italienske kaker mot økende konkurranse fra Sør-Amerika, og vurderte tiltak gjennom Verdens handelsorganisasjon.

Opprinnelse
miniatyr|En typisk panettone
I Italia hevdes det konsekvent i historiske beretninger at panettone har sitt opphav i Milano. Navnet panettone stammer fra panetto, som betyr et lite brød. Tilleggssuffikset -one endrer betydningen til "stort brød".

Panettone nevnes muligens i en kokebok skrevet av den italienske kokken , som var personlig kokk for paver og keisere i Karl Vs tid. Det eldste og mest sikre beviset på panettone finner man i et regnskap fra Borromeo-universitetet i Pavia i 1599. Den 23. desember inkluderer listen over matvarer til julelunsjen kostnader for 5 pund smør, 2 pund rosiner og 85 gram krydder som ble gitt til bakeren for å lage 13 "brød" som skulle gis til studenter på 1. juledag.

Dagens forbruk
miniatyr|Hjemmelaget panettone
Panettone er svært utbredt i Sør-Amerika, spesielt i land som Argentina, Brasil, Chile, Ecuador, Colombia, Uruguay, Venezuela, Bolivia, Paraguay og Peru. På spansk omtales det som panetón eller pan dulce, mens på brasiliansk portugisisk omtales det som panetone.

Panettone er også populært i italienske miljøer i USA, Canada, Australia og Storbritannia.

Italienske matvareprodusenter og bakerier lager (per 2007) 117 millioner panettone og pandoro-kaker hver jul, med en samlet verdi på 579 millioner euro.

Peru har forbigått Italia som verdens største forbruker av panettone, med et forbruk på 1,3 kg per person per år.

 Se også 

 Julekake

 Fotnoter 

 Referanser 

Eksterne lenker

Panettone, historie og legende (tysk)
 Legende, kaker, matoppskrift (tysk)

Kategori:Italiensk mat
Kategori:Julekaker
Kategori:Italienske brød
Kategori:Jul i Italia